Onsdag aften klokken 19.50 kan du komme med på professionel ravjagt, når ekspert Anders Leth Damgaard guider både seere og TV2 Nords reporter gennem ravjagt på Hanstholm Strand med en UV-lygte i hånden. De kommende otte onsdage tager reporter Malthe Birger Jensen os med ud i den nordjyske natur og gør os lidt klogere på de kulturelle oplevelser og fritidsaktiviteter, der er at finde der. Inspiration for dem med corona-kuller Programmet  ”Ud ad døren" optages og sendes live på forskellige tidspunkter af dagen, men hver onsdag genudsendes hvert et afsnit, så du ikke går glip af alt fra magnetfiskeri til ravjagt - og hvordan man bærer sig ad med det. Mange nordjyder har i det seneste år skruet op for netop udendørs aktiviteter med familie og venner. Men for nogen er gåturene måske også begyndt at blive lidt kedelige. Heldigvis byder Nordjylland på masser af spændende aktiviteter, som man kan kaste sig ud i. Se første afsnit i aften eller se det allerede nu øverst i artiklen. Husk, at du altid kan se vores programmer på tv2nord.dk/tv.

Referat:
Hver onsdag kan du se med, når vi sender programmet "Ud ad døren", hvor reporter Malthe Birger Jensen tager ud på eventyr i den nordjyske natur med lokale eksperter.